Improtund: Improgrupp Jaa! ja Impeerium
Improgrupp Jaa! ja Improteater Impeerium kutsuvad vaid Tallinn Comedy Festivalil toimuvasse Improtundi! Ühe tunni jooksul tutvustatakse improteatri* olemust neile, kes pole varem sellega kokku puutunud ja tuuakse juba vanade improsõprade ette veel seninägemata stseene. Teie ette astuvad julged improtajad, kes võluvad nalja välja igast teie sõnast. Ootame teid osa saama ehtsast sundimatu nalja võidukäigust!
*Improteater - teatriliik, milles etendused sünnivad kohapealse improvisatsiooni käigus. Spontaanne. Naljakas. Kordumatu.
Improgrupp Jaa! koosneb erineva taustaga noortest amatöörnäitlejatest, keda ühendab huvi avastada reegliteta teatrimaailma, milles kõik sünnib siin ja praegu - improvisatsioonivormis. Jaa! tegutseb alates aastast 2009 ning on jõudnud selle aja jooksul esineda nii erinevates paikades üle Eesti kui käia ka külalisetendusi andmas välismaal. Otsime pidevalt uusi arenguvõimalusi ja ei kohku tagasi väljakutsete ees!
Improteater Impeerium kasvas välja esimesest professionaalsest improtrupist Eestis. Impeerium soovib vallutada kõikide eestlaste südamed ning tekitada sellega maailmakaardile veel üks improrõõmust tulvil maa, kus inimesed väärtustavad koostööd ja loovust ning kus valitseb kujutluse võim.
7. mail kell 19.30 Von Krahli teatris. Osta pilet